
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 58 


9 Μαρτίου 2000 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

67. Καθορισμός υποχρεώσεων των ασφαλιστικών ορ¬ 

γανισμών, των θεραπόντων και ελεγκτών ιατρών 
και των φαρμακοποιών και επιβολή κυρώσεων για 
παράβαση των υποχρεώσεων. 1 

68. Εφαρμογή του άρθρου 8 του Ν. 1469/1984 για την 


αξιοποίηση χρόνου προαιρετικής ασφάλισης ή 
χρόνου που αναγνωρίζεται συντάξιμος με τις δια¬ 
τάξεις των άρθρων 1 και 5 αντίστοιχα του ίδιου νό¬ 
μου. 2 

ΣΥΜΒΑΣΕΙΣ 

Σύμβαση Δανείου σε Συνάλλαγμα ποσού ΕΥΡΩ 
250.000.000 σε ανοικτό λογαριασμό. 3 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 67 
Καθορισμός υποχρεώσεων των ασφαλιστικών οργανι¬ 
σμών, των θεραπόντων και ελεγκτών ιατρών και των 
φαρμακοποιών και επιβολή κυρώσεων για παράβαση 
των υποχρεώσεων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εχοντας υπόψη: 

1. Τις διατάξεις της παρ. 7 του άρθρου 20 του ν. 2458/97 
"Σύσταση κλάδου κύριας ασφάλισης αγροτών και άλλες 
διατάξεις" (Α’ 15), όπως το άρθρο αυτό αντικαταστάθηκε 
με το άρθρο 23 του ν.2737/99 "Μεταμοσχεύσεις ανθρωπί¬ 
νων ιστών και οργάνων και άλλες διατάξεις" (Α 174). 

2. Την αρ. οικ. 1749/4-11-98 κοινή Απόφαση του Πρω¬ 
θυπουργού και του Υπουργού Εργασίας και Κοινωνικών 
Ασφαλίσεων "Ανάθεση αρμοδιοτήτων στον Υφυπουργό 
Εργασίας και Κοινωνικών Ασφαλίσεων Φοίβο Ιωαννίδη" 
(Β’ 1171). 

3. Τις διατάξεις του άρθρου 29Ατου Ν.1558/1985 "Κυ¬ 
βέρνηση και Κυβερνητικά Οργανα" (ΦΕΚ Α 137), που προ¬ 
στέθηκε με το άρθρο 27του Ν.2081/1992 (ΦΕΚΑ 154) και 


αντικαταστάθηκε με το άρθρο 1 παρ.2α του Ν.2469/1997 
(ΦΕΚΑ 38). 

4. Το γεγονός ότι από τις διατάξεις του παρόντος δεν 
προκαλείται δαπάνη σε βάρος των Ασφαλιστικών Φορέων 
και του κρατικού προϋπολογισμού. 

5. Την 7/2000 γνωμοδότηση του Συμβουλίου της Επι¬ 
κράτειας μετά από πρόταση του Υπουργού Υγείας και 
Πρόνοιας και του Υφυπουργού Εργασίας και Κοινωνικών 
Ασφαλίσεων, αποφασίζουμε: 

Άρθρο 1 

ΑΝΤΙΚΕΙΜΕΝΟ-ΣΚΟΠΟΣ 

Καθορίζονται ενιαία για το Δημόσιο και όλους τους φο¬ 
ρείς και κλάδους ασθένειας αρμοδιότητας Γενικής Γραμ- 
ματείας Κοινωνικών Ασφαλίσεων κατά την παροχή φαρ¬ 
μακευτικής περίθαλψης: 

α. Οι υποχρεώσεις των θεραπόντων ιατρών. 

β. Οι υποχρεώσεις των ελεγκτών ιατρών. 

γ. Οι υποχρεώσεις των συμβεβλημένων φαρμακοποιών. 

δ. Οι υποχρεώσεις του Δημοσίου και των ασφαλιστικών 
ργανισμών. 

ε. Οι κυρώσεις που επιβάλλονται σε περίπτωση μη τή¬ 
ρησης των ανωτέρω υποχρεώσεων και ο καταλογισμός 
των ευθυνών λόγω ζημίας που προκύπτει στο Δημόσιο και 
τους ασφαλιστικούς οργανισμούς. 

Άρθρο 2 

ΥΠΟΧΡΕΩΣΕΙΣ ΘΕΡΑΠΟΝΤΩΝ ΙΑΤΡΩΝ 

Α. Οι θεράποντες ιατροί, σύμφωνα με τον κανονισμό πε¬ 
ρίθαλψης του Δημοσίου και κάθε ασφαλιστικού οργανι¬ 
σμού, κατά τη συνταγογράφηση στους ασφαλισμένους 
υποχρεούνται: 

1. να ενεργούν σύμφωνα με τους κανόνες της ιατρικής 
ηθικής και της δεοντολογίας. 

2. Να εφαρμόζουν τα προβλεπόμενα στους κανονι¬ 
σμούς ιατροφαρμακευτικής περίθαλψης του Δημοσίου 
και των ασφαλιστικών οργανισμών και να τηρούν τους 
όρους των συμβάσεών τους. 

3. Να ελέγχουν το βιβλιάριο υγείας και να διαπιστώνουν 
εάν το πρόσωπο που προσέρχεται για εξέταση ταυτίζεται 
με αυτό που αναγράφεται ή εικονίζεται στο βιβλιάριο υγεί¬ 
ας βεβαιώνοντας ότι υπάρχει ασφαλιστική ικανότητα. 

4. Να εξετάζουν τον ασφαλισμένο πριν χορηγήσουν τη 
συνταγή. 

5. Να συνταγογραφούν από τον κατάλογο συνταγογρα- 

φουμένων ιδιοσκευασμάτων ("λίστα”) και να τηρούν τις 
προϋποθέσεις της νομοθεσίας που ισχύει κάθε φορά, 
όσον αφορά τη συνταγογράφηση ιδιοσκευασμάτων ως 
"αναντικατάστατων" και τη συνταγογράφηση φαρμάκων 
για τα οποία απαιτείται ειδική διαδικασία. 

6. Να συνταγογραφούν ιδιοσκευάσματα φαρμακευτι¬ 
κής δράσης σχετικής με την νόσο και μόνο για νοσήματα 
της ειδικότητάς τους. 

7. Να ελέγχουν από το βιβλιάριο υγείας τυχόν προη¬ 
γούμενη φαρμακευτική αγωγή, για την ίδια νόσο, ώστε να 
αποφεύγεται η συνταγογράφηση ιδιοσκευασμάτων η 
δραστική ουσία των οποίων έχει αποδειχθεί αναποτελε¬ 
σματική στο συγκεκριμένο ασθενή ή ακατάλληλη για την 
περίπτωσή του. 

8. Να μην επαναλαμβάνουν τη συνταγή φαρμάκων, 
εφόσον από τη δοσολογία και το χρόνο λήψης δεν δικαι¬ 
ολογείται η ανάλωση των χορηγηθέντων με την προηγού¬ 
μενη συνταγή. 

9. Να συμπληρώνουν ευανάγνωστα και με ακρίβεια όλα 
τα στοιχεία επί του εντύπου της συνταγής και να αναγρά¬ 
φουν το ποσοστό συμμετοχής (%) του ασφαλισμένου, 
σύμφωνα με τις διατάξεις του άρθρου 19 του Ν. 1902/90 
και του άρθρου 34 του Ν. 2676/99, όπως ειδικότερα ισχύ¬ 
ουν κάθε φορά. 

Συνταγές με διορθώσεις δεν εκτελούνται, εκτός εάν 
υπάρχει επί των διορθώσεων υπογραφή και σφραγίδα 
του γιατρού. 

10. Να αναγράφουν μόνο ένα εμβαλάγιο στις περιπτώ¬ 
σεις οξέων περιστατικών όταν εκτιμούν ότι η διάγνωση 
δεν είναι απόλυτα ασφαλής και κρίνουν ότι γιατο λόγο αυ¬ 
τό, δεν υπάρχει βεβαιότητα για την αποτελεσματικότητα 
της θεραπείας. 

Περισσότερα του ενός εμβαλαγίου και μέχρι δύο συ- 
νταγογραφούνται μόνο εφόσον κρίνεται απολύτως ανα¬ 
γκαίο, συγκεκριμένη θεραπευτική αγωγή του ασθενούς 
να συνεχισθεί για χρονικό διάστημα, για το οποίο δεν 
επαρκεί το ένα εμβαλάγιο. 

11. Να χορηγούν "επαναλαμβανόμενη συνταγή" τρίμη¬ 
νης διάρκειας μόνο για παθήσεις της ειδικότητάς τους 
στους ασθενείς ασφαλισμένους που πάσχουν από χρό¬ 
νιες παθήσεις και ακολουθούν σταθερή θεραπευτική 
αγωγή. 

Για την εν λόγω συνταγή χρησιμοποιούνται τρία συνεχή 
φύλλα του συνταγολογίου. Το κάθε φύλλο της επανα¬ 
λαμβανόμενης συνταγής αριθμείται από τον ιατρό, ο 
οποίος και αναγράφει στο κάθε ένα από αυτά τις λέξεις 
"επαναλαμβανόμενη συνταγή". 

Το κάθε φύλλο εκτελείται χωριστά ανά μήνα από το 
φαρμακοποιό. Το δεύτερο ή τρίτο φύλλο της επαναλαμ¬ 
βανόμενης συνταγής μπορεί να προσκομίζεται στο φαρ¬ 
μακείο για εκτέλεση και μέχρι 5 ημέρες νωρίτερα ή αργό¬ 
τερα από την αναγραφόμενη στο κάθε φύλλο ημερομη¬ 
νία. 

12. Να μην προτρέπουν με οποιοδήποτε τρόπο τους 
ασφαλισμένους να εκτελούν τις εκδιδόμενες συνταγές 
σε συγκεκριμένο φαρμακείο και να μην προσκομίζουν οι 
ίδιοι τις συνταγές στο φαρμακείο για εκτέλεση. 

13. Οι αγροτικοί ιατροί υποχρεούνται να συνταγογρα- 
φούν στα οξέα περιστατικά μόνο ένα εμβαλάγιο ανά ιδιο¬ 
σκεύασμα. Επίσης συνταγογραφούν "επαναλαμβανόμε¬ 
νη συνταγή" για χρονίως πάσχοντες ασφαλισμένους μό¬ 
νο βάσει γνωμάτευσης του ιατρού ειδικότητας και για όσο 
χρόνο έχει καθορίσει αυτός και πάντως όχι πέραν της διε¬ 


τίας από την έκδοση της γνωμάτευσης. Τις αυτές υπο¬ 
χρεώσεις έχουν και οι ιατροί χωρίς ειδικότητα που συνά¬ 
πτουν συμβάσεις με το Δημόσιο ή ασφαλιστικούς οργανι¬ 
σμούς υπό τις προϋποθέσεις του άρθρου 5 περ.στ του 
παρόντος διατάγματος. 

Β. Η μη τήρηση των υποχρεώσεων που αναφέρονται 
στο παρόν άρθρο, ανεξάρτητα τυχόν ποινικών ευθυνών, 
αποτελεί: 

1 .για τους ιατρούςτου ΕΣΥ καθώς καιτους ιατρούς, μο¬ 
νίμους ή επί συμβάσει, των ασφαλιστικών οργανισμών, 
πειθαρχικό παράπτωμα, για το οποίο επιβάλλονται κυρώ¬ 
σεις σύμφωνα με την ισχύουσα νομοθεσία για κάθε κατη¬ 
γορία. 

2. για τους ιατρούς τους συμβεβλημένους με το Δημό¬ 
σιο καιτους ασφαλιστικούς οργανισμούς, λόγω διακοπής 
της σύμβασης που κρίνεται από τα αρμόδια όργανά τους. 

3. για τους μη συμβεβλημένους ιατρούς, λόγω απο¬ 
κλεισμού κάθε συνεργασίας με το Δημόσιο και τους 
ασφαλιστικούς οργανισμούς. 

Σε κάθε περίπτωση οι παραβάσεις των ιατρών γνωστο¬ 
ποιούνται και στον οικείο ιατρικό σύλλογο, προκειμένου 
να διερευνήσει την υπόθεση και να επιβάλει τις προβλε- 
πόμενες πειθαρχικές κυρώσεις. 

Γ. Με αποφάσεις των αρμοδίων οργάνωντου Δημοσίου 
και των ασφαλιστικών οργανισμών, καταλογίζεται σε βά¬ 
ρος του ιατρού η ζημία που επήλθε στο Δημόσιο και στον 
ασφαλιστικό οργανισμό, εξαιτίας της μη τήρησης των 
υποχρεώσεων του παρόντος άρθρου. 

Άρθρο 3 

ΥΠΟΧΡΕΩΣΕΙΣ ΕΛΕΓΚΤΩΝ ΙΑΤΡΩΝ 

Α. Οι αρμόδιοι ελεγκτές ιατροί κάθε ασφαλιστικού ορ¬ 
γανισμού και του δημοσίου οφείλουν να ελέγχουν τη συ- 
νταγογράφηση εφαρμόζοντας τις διατάξεις του παρό¬ 
ντος προεδρικού διατάγματος, τα προβλεπόμενα στους 
κανονισμούς ιατροφαρμακευτικής περίθαλψης των οικεί¬ 
ων ασφαλιστικών οργανισμών, τη σχετική γενική νομοθε¬ 
σία και τις εγκυκλίους των αρμοδίων Υπουργείων και των 
ασφαλιστικών οργανισμών που εκδίδονται κάθε φορά, 
περίτου τρόπου, χρόνου και όρων παροχής φαρμακευτι¬ 
κής περίθαλψης. 

Ειδικότερα οι ελεγκτές ιατροί οφείλουν να ελέγχουν 
την ορθή συμπλήρωση κάθε συνταγής σύμφωνα με τις 
διατάξεις του π.δ/τος 88/98 (Α 82), όπως ισχύει κάθε φο¬ 
ρά, τον αριθμό των χορηγούμενων εμβαλαγίων ανά ιδιο¬ 
σκεύασμα, την αξία κάθε συνταγής, τον αριθμό των συ¬ 
νταγών που χορηγεί ο ιατρός ανά μήνα για κάθε ασθενή 
ασφαλισμένο, την αναγραφή ιδιοσκευασμάτων από τη 
"λίστα", την πιστή εφαρμογή των διατάξεων για τη συντα- 
γογράφηση ιδιοσκευασμάτων ως "αναντικατάστατων" 
των διατάξεων για την "επαναλαμβανόμενη" συνταγή, τη 
μη αναγραφή φαρμάκων από ιατρούς διαφορετικής με 
την πάθηση ειδικότητας, την ορθή αναγραφή του ποσο¬ 
στού συμμετοχής στην αγοράτων φαρμάκων ανάλογα με 
την πάθηση του ασθενούς ασφαλισμένου, την υπερκατα¬ 
νάλωση φαρμάκων καθώς και την τήρηση της προθε¬ 
σμίας των 5 εργασίμων ημερών μέσα στην οποία πρέπει 
να γίνεται η θεώρηση της συνταγής. 

Β. Η μη τήρηση των υποχρεώσεων που αναφέρονται 
στο παρόν άρθρο, ανεξάρτητα τυχόν ποινικών ευθυνών 
επισύρει τις κυρώσεις που αναφέρονται στις παραγρά¬ 
φους Γ. και Δ. του άρθρου 3 του παρόντος προεδρικού 
διατάγματος. 

Άρθρο 4 

ΥΠΟΧΡΕΩΣΕΙΣ ΦΑΡΜΑΚΟΠΟΙΩΝ 

Α. Οι φαρμακοποιοί που συμβάλλονται είτε ατομικά είτε 
συλλογικά με το Δημόσιο και τους ασφαλιστικούς οργα¬ 
νισμούς, υποχρεούνται: 

1. να συμμορφώνονται με τις διατάξεις του παρόντος 
προεδρικού διατάγματος, τις διατάξεις της νομοθεσίας 
και των οδηγιών των αρμοδίων Υπουργείων περί του τρό¬ 
που, χρόνου και όρων παροχής φαρμακευτικής περίθαλ¬ 
ψης και να τηρούν τους όρους των συμβάσεών τους. 

2. να έχουν σε άμεση ζήτηση τα φάρμακα που αναγρά¬ 
φονται στον κατάλογο συνταγογραφουμένων "ιδιοσκευα¬ 
σμάτων 11 . 

3. να εξυπηρετούν με προθυμία τους ασφαλισμένους 
και να τους δίνουν κάθε αναγκαία πληροφορία που έχει 
σχέση με τα φάρμακα τα οποία παραδίδουν σε αυτούς. 

4. να εκτελούν οι ίδιοι ή οι αντικαταστάτες τους πιστά 
κάθε συνταγή που έχει εκδοθεί κανονικά και προσκομίζε¬ 
ται για εκτέλεση εμπρόθεσμα (εντός 5 εργασίμων ημερών 
από την έκδοσή της). 

Συνταγή που περιέχει φάρμακα εκτός "λίστας" πρέπει 
υποχρεωτικά να συνοδεύεται από ειδική γνωμάτευση του 
θεράποντα ιατρού που να δικαιολογεί τη χορήγηση φαρ¬ 
μάκων ως "αναντικατάστατων". 

Συνταγή που φέρει διορθώσεις ή ξέσματα που δεν 
έχουν βεβαιωθεί από το θεράποντα ιατρό ή δεν είναι θεω¬ 
ρημένη, όπου αυτό απαιτείται, δεν είναι έγκυρη. 

Η συνταγή απαραίτητα συνοδεύεται από το βιβλιάριο 
υγείας του ασφαλισμένου. 

Η τυχόν εκτέλεση συνταγής που δεν έχει συνταχθεί 
σύμφωνα με τις διατάξεις της νομοθεσίας, στερεί από το 
φαρμακοποιό το δικαίωμα να εισπράξει την αξία της από 
το Δημόσιο ή τον οικείο ασφαλιστικό οργανισμό. 

Επίσης δεν έχει δικαίωμα είσπραξης της αξίας της συ¬ 
νταγής από το Δημόσιο ή τους ασφαλιστικούς οργανι¬ 
σμούς, εφόσον δεν είναι θεωρημένη από το αρμόδιο όρ¬ 
γανο του φορέα: 

α) όταν η αξία της ξεπερνά τις 20.000 δρχ. Το ποσό αυ¬ 
τό μπορεί να κατανέμεται σε δύο συνταγές το μήνα, 

β) για κάθε συνταγή πέραν των δύο ανά μήνα, ανεξαρ¬ 
τήτως ποσού, 

γ) για κάθε συνταγή που περιλαμβάνει ψυχότροπα ή 
ναρκωτικά φάρμακα, όπως αυτά καθορίζονται στις διατά¬ 
ξεις του ν. 1729/87, ανεξαρτήτως της αξίας τους. Τα ανω¬ 
τέρω ψυχότροπα ή ναρκωτικά φάρμακα συνταγογρα- 
φούνται στο συνταγολόγιο καθώς και στην ειδική συντα¬ 
γή- 

5. να εκτελούν τη συνταγή τη στιγμή που προσκομίζε¬ 
ται. Η συνταγή δεν επιτρέπεται να παραμένει οτο φαρμα¬ 
κείο ανεκτέλεστη. 

Αν ο φαρμακοποιός δεν έχει όλα τα φάρμακα που ανα¬ 
γράφονται στη συνταγή είναι δυνατή μερική εκτέλεση αυ¬ 
τής. 

Στην περίπτωση μερικής εκτέλεσης, στο πίσω μέρος 
της συνταγής αναγράφονται τα φάρμακα που δεν παρα¬ 
δόθηκαν και τίθεται η χρονολογία και η υπογραφή του 
φαρμακοποιού και του ασφαλισμένου. Ο ασφαλισμένος 
επανέρχεται, μέσα στηνπροβλεπόμενη ημερομηνία των 5 
εργασίμων ημερών, για την ολική της εκτέλεση. 

6. να συμπληρώνουν κανονικά και με ευκρίνεια τη συ¬ 
νταγή και στις προβλεπόμενες σ’αυτή θέσεις να επικολ¬ 
λούν τις ταινίες γνησιότητας των φαρμάκων προσέχο¬ 


ντας να είναι εμφανείς οι κωδικοί και οι γραμμωτοί κώδι¬ 
κες αυτών, να αναγράφουν την ημερομηνία εκτέλεσης 
της συνταγής, να συμπληρώνουντον κωδικό τους, ο οποί¬ 
ος είναι ο αριθμός μητρώου τους στο ΤΣΑΥ, να επιθέτουν 
τη σφραγίδα τους, στην οποία απαραίτητα πρέπει ν’ανα- 
φέρεται ο ΑΦΜ τους και να υπογράφουν. 

7. να εισπράττουν μόνο το χρηματικό ποσό της συμμε¬ 
τοχής του ασφαλισμένου, εάν προβλέπεται συμμετοχή 
του στη δαπάνη αγοράς των φαρμάκων. 

Η είσπραξη της συμμετοχής του ασφαλισμένου στη δα¬ 
πάνη των φαρμάκων είναι υποχρεωτική, για το φαρμακο¬ 
ποιό. Συμψηφισμός της συμμετοχής αυτής με μερική 
εκτέλεση της συνταγής, απαγορεύεται. 

8. να μην κρατούν στο φαρμακείο βιβλιάρια υγείας των 
ασφαλισμένων και συνταγολόγια. Τα βιβλιάρια υγείας και 
τα συνταγολόγια παραδίδονται μαζί με τα φάρμακα αμέ¬ 
σως στον ασφαλισμένο ή τον απεσταλμένο του. 

Σε περίπτωση που ο ασφαλισμένος ξεχάσειτο βιβλιάριο 
υγείας ή το συνταγολόγιό του στο χώρο του φαρμακείου, 
ο φαρμακοποιός οφείλει να το παραδώσει μέσα σε 48 
ώρες στον ίδιο ή στο πλησιέστερο αστυνομικό τμήμα ή 
στην εκδούσα αρχή. 

Σε περίπτωση "επαναλαμβανόμενης συνταγής" ο φαρ¬ 
μακοποιός κρατά μόνο τη συνταγή που εκτελεί κάθε φο¬ 
ρά. Η φύλαξη στο φαρμακείο ανεκτέλεστων φύλλων από 
"επαναλαμβανόμενη" συνταγή απαγορεύεται. 

9. να μην κρατούν στο φαρμακείο ταινίες γνησιότητας 
αποκολλημένες από τα εμβαλάγια και μη επικολλημένες 
στις συνταγές ή συσκευασίες ιδιοσκευασμάτων χωρίς 
ταινίες γνησιότητας. 

10. να μην έχουν οποιαδήποτε συνεργασία με ιατρούς 
με σκοπό την κατά παραγγελία συνταγογράφηση. 

11. να μην προχορηγούν φάρμακα εκτός εάν η προχο- 
ρήγηση γίνεται σύμφωνα με τις διατάξεις της 
1044425/323/0015/10-4-96 (ΦΕΚ Β 303) απόφασης του 
Υφυπουργού Οικονομικών, όπως ισχύει κάθε φορά, σχε¬ 
τικά με την τήρηση ειδικού βιβλίου διάθεσης φαρμάκων 
από τα φαρμακεία. 

12. να αριθμούν εντός 48 ωρών τις συνταγές που έχουν 
εκτελέσει με αύξουσα συνεχή αρίθμηση μηνιαία για το 
Δημόσιο ή ανά ασφαλιστικό οργανισμό και να τις καταχω¬ 
ρούν στο τέλος κάθε μήνα σε ειδικές καταστάσεις φυσι¬ 
κών ή μαγνητικών μέσων ανά οργανισμό. Όλες οι συντα¬ 
γές και οι ειδικές καταστάσεις τηρούνται και διατηρού¬ 
νται υποχρεωτικά στο φαρμακείο. 

13. να υποβάλλουν το λογαριασμό τους μαζί με τις κα¬ 
ταστάσεις στις αρμόδιες υπηρεσίες του Δημοσίου και 
των ασφαλιστικών οργανισμών σύμφωνα μετά οριζόμενα 
στις ατομικές ή συλλογικές συμβάσεις, τις αποφάσεις και 
τις εγκυκλίους των αρμόδιων Υπουργείων, του Δημοσίου 
και των ασφαλιστικών οργανισμών. 

14. να επιτρέπουν, σε οποιαδήποτε εργάσιμη ημέρα και 
ώρα την είσοδο στο φαρμακείο των εντεταλμένων οργά¬ 
νων των Υπουργείων και των ασφαλιστικών οργανισμών, 
για έλεγχο της τήρησης των διατάξεων του παρόντος, 
των όρων των συμβάσεων και των οριζομένων στις σχετι¬ 
κές αποφάσεις των αρμοδίων οργάνων. Στα εντεταλμένα 
για έλεγχο όργανα ο συμβεβλημένος φαρμακοποιός 
οφείλει να παρέχει κάθε πληροφορία και κάθε στοιχείο 
που θα ζητηθεί από αυτά. 

Β. Τα αρμόδια ελεγκτικά όργανα προβαίνουν σε ελέγ¬ 
χους στα φαρμακεία προς διαπίστωση τηςτηρήσεωςτων 
αναφερομένων στο παρόν άρθρο, υποχρεώσεων των 

φαρμακοποιών. Τα αρμόδια ελεγκτικά όργανα μπορούν να 
καλούν τους ασθενείς προκειμένου να διαπιστώσουν τη 
χορήγηση των αναγραφόμενων στη συνταγή φαρμάκων. 

Γ. Η παράβαση απότο συμβεβλημένο φαρμακοποιό του 
παρόντος συνεπάγεται, πέραν των τυχόν ποινικών κυρώ¬ 
σεων, την επιβολή των εξής κυρώσεων σωρευτικά: 

1. Πρόστιμο, για κάθε παράβαση που διαπιστώνεται, κυ¬ 
μαινόμενο ανάλογα με τη συχνότητα και σοβαρότητα της 
παράβασης από 20% έως και 40% επί της αξίας των συντα¬ 
γών του Δημοσίου και του ασφαλιστικού οργανισμού που 
εκτελέστηκαν από το φαρμακείο το μήνα κατά τον οποίο 
έγινε η παράβαση. Σε περίπτωση μη έγκαιρης καταβολήςτο 
πρόστιμο εισπράττεται κατά τις διατάξεις του ΚΕΔΕ. 

2. Καταγγελία της σύμβασης μονομερώς από την πλευ¬ 
ρά του Δημοσίου ή του ασφαλιστικού οργανισμού. Νέα 
σύμβαση δεν μπορεί να συναφθεί πριν από την παρέλευ¬ 
ση έτους από την καταγγελία. 

Δ. Για τις κατωτέρω αναφερόμενες παραβάσεις πλην 
των προαναφερομένων κυρώσεων, επιβάλλεται επιπλέον 
και πρόστιμο από 1.000.000 έως 10.000.000 δρχ. 

α. Μη παράδοση από το φαρμακοποιό ή τον αντικατα¬ 
στάτη του στο φαρμακείο, των φαρμάκων που αναγρά¬ 
φονται στη συνταγή και χρέωσή τους στο Δημόσιο ή στον 
ασφαλιστικό οργανισμό. 

β. Παράδοση άλλων φαρμάκων ή ειδών από εκείνα που 
αναγράφει η συνταγή. 

γ. Εύρεση στο χώρο του φαρμακείου ιδιοσκευασμάτων 
χωρίς ταινίες γνησιότητας καθώς και εύρεση ή χρησιμο¬ 
ποίηση ταινιών γνησιότητας πλαστών ή επαναχρησιμο- 
ποιημένων ή παραποιημένων ή με σβησμένες ενδείξεις ή 
ταινιών, από τις οποίες έχει διαγράφει με οποιοδήποτε 
τρόπο η ένδειξη "κρατικό είδος". 

δ. Ανεύρεση και παράνομη χρήση συνταγολογίων ή βι¬ 
βλιαρίων υγείας ασφαλισμένων. 

ε. Άρνηση ή παρεμπόδιση με οποιοδήποτε τρόπο του 
ελέγχου που πραγματοποιείται σύμφωνα με την παρ. Β 
του παρόντος άρθρου. 

Ε. Σε κάθε περίπτωση οι παραβάσεις των φαρμακοποι¬ 
ών γνωστοποιούνται και στον οικείο φαρμακευτικό σύλ¬ 
λογο, προκειμένου να διερευνήσει την υπόθεση και να 
επιβάλει τις προβλεπόμενες πειθαρχικές κυρώσεις. 

ΣΤ. Οι ανωτέρω κυρώσεις επιβάλλονται με αιτιολογημέ¬ 
νη απόφαση των αρμόδιων οργάνωντου Δημοσίου και κά¬ 
θε ασφαλιστικού οργανισμού, μετά την παροχή από το 
φαρμακοποιό σχετικών εξηγήσεων, οι οποίες υποβάλλο¬ 
νται μέσα σε δέκα ημέρες από την ημέρα που έλαβε το 
σχετικό έγγραφο. 

Κατά της αποφάσεως αυτής ο φαρμακοποιός δύναται 
να ασκήσει μέσα σε τριάντα ημέρες από την κοινοποίησή 
της προσφυγή ενώπιοντου Υπουργού Υγείας και Πρόνοι¬ 
ας για το Δημόσιο, ενώπιον του Διοικητή του Ιδρύματος 
για το ΙΚΑ και ενώπιον του ΔΣ του ασφαλιστικού φορέα, 
για τους λοιπούς οργανισμούς. 

Μέχρι την παρέλευση της παραπάνω προθεσμίας κα¬ 
θώς και σε περίπτωση άσκησης προσφυγής, μέχρι της έκ¬ 
δοσης της σχετικής απόφασης αναστέλλεται η εκτέλεση 
της επιβολής κυρώσεων. 

Άρθρο 5 

ΥΠΟΧΡΕΩΣΕΙΣ ΤΩΝ ΑΣΦΑΛΙΣΤΙΚΩΝ ΟΡΓΑΝΙΣΜΩΝ 

Το Δημόσιο και οι φορείς και κλάδοι ασθένειας αρμο¬ 
διότητας Γ ενικής Γ ραμματείας Κοινωνικών Ασφαλίσεων 
υποχρεούνται: 


α. να προμηθεύουν με συνταγολόγια τους ασφαλισμέ¬ 
νους τους και τα μέλη της οικογένειας τους. 

Κατά τη χορήγηση κάθε νέου συνταγολογίου αναγρά¬ 
φεται στο βιβλιάριο ασθένειας του ασφαλισμένου η ημε¬ 
ρομηνία παράδοσης καθώς και ο αύξων αριθμός του συ¬ 
νταγολογίου. Το παλαιό συνταγολόγιο ακυρώνεται και 
παραμένει στα χέρια του ασφαλισμένου. 

β. να ελέγχουν την κατανάλωση φαρμάκων των ασφα¬ 
λισμένων και να προβαίνουν σε συστάσεις όταν κρίνεται 
αναγκαίο. 

γ. να παρακολουθούν τη συνταγογράφηση των ιατρών 
και το έργο των ελεγκτών ιατρών. 

δ. να θεωρούν με τους ελεγκτές τους τις συνταγές που 
χρειάζονται θεώρηση σύμφωνα με όσα ορίζονται στην περί¬ 
πτωση 4, της παραγράφου Α, του άρθρου 4 του παρόντος. 

ε. να εκκαθαρίζουν και να εξοφλούν εντός ευλόγου χρό¬ 
νου τους λογαριασμούς των φαρμακείων. 

στ. να μη συνάπτουν συμβάσεις με ιατρούς χωρίς ειδι¬ 
κότητα, εκτός εάν σε ορισμένη περιοχή της χώρας δεν 
υπάρχουν ειδικευμένοι γιατροί. 

ζ. να επιβάλλουν τις προβλεπόμενες κυρώσεις, όπου 
απαιτείται. 

η. να μην αναθέτουν καθήκοντα θεραπευτού ιατρού και 
ελεγκτού στο αυτό πρόσωπο. 

Άρθρο 6 

ΛΟΙΠΕΣ ΔΙΑΤΑΞΕΙΣ 

Στοτέλοςτου δευτέρου εδαφίουτης παρ. 3του άρθρου 
2 του Π.Δ/τος 88/98 προστίθεται διάταξη ως ακολούθως: 

«Ειδικά για το ΙΚΑ το νέου τύπου συνταγολόγιο εξακο¬ 
λουθεί να παραμένει στα προβλεπόμενα από τη νομοθε¬ 
σία του όργανα συνταγογράφησης. 

Τα νέου τύπου συνταγολόγια θα διατίθενται σταδιακά 
στους ασφαλισμένους του Ιδρύματος και πάντως όχι αρ¬ 
γότερα από τις 30-7-2000». 

Άρθρο 7 

ΤΕΛΙΚΕΣ ΔΙΑΤΑΞΕΙΣ 

Κάθε αντίθετη διάταξη προς τις διατάξεις του παρόντος 
καταργείται. 

Η ισχύς του διατάγματος αυτού αρχίζει από τη δημοσί¬ 
ευσή του στην Εφημερίδα της Κυβερνήσεως. 

Στον Υφυπουργό Εργασίας και Κοινωνικών Ασφαλίσε¬ 
ων, αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 29 Φεβρουάριου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΓΕΙΑΣ ΚΑΙ ΠΡΟΝΟΙΑΣ ΥΦΥΠ. ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΛΑΜΠΡΟΣ Π ΑΠΑΛΗ Μ ΑΣ ΦΟΙΒΟΣ ΙΩΑΝΝΙΔΗΣ 

-♦- ( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 68 
Εφαρμογή του άρθρου 8 του Ν. 1469/1984 για την αξιο¬ 
ποίηση χρόνου προαιρετικής ασφάλισης ή χρόνου 
που αναγνωρίζεται συντάξιμος με τις διατάξεις των 
άρθρων 1 και 5 αντίστοιχα του ίδιου νόμου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 2 του άρθρου 8 του 
Ν.1469/1984 (111 Α). 

2. Τις διατάξεις των άρθρων 23 και 27 του Ν.1558/1985 
(137Α),του άρθρου 5του Π.Δ/τος437/1985 (157Α) και 
του Π.Δ/τος 372/1995 (201 Α). 

3. Τις διατάξεις του άρθρου 29Ατου Ν. 1558/1985, που 
προστέθηκε με το άρθρο 27του Ν. 2081/1992 (154Α) και 
αντικαταστάθηκε με το άρθρο 1 του Ν. 2469/1997 (38 Α). 

4. Την οικ. 1749/4-11-1998 (1171 Β) απόφαση του Π ρω- 
θυπουργού και του Υπουργού Εργασίας και Κοινωνικών 
Ασφαλίσεων "Ανάθεση αρμοδιοτήτων στον Υφυπουργό 
Εργασίας και Κοινωνικών Ασφαλίσεων, Φοίβο Ιωαννίδη". 

5. Το γεγονός ότι από την εφαρμογή του Προεδρικού 
αυτού Διατάγματος δεν προκαλείται επιβάρυνση στον 
κρατικό προϋπολογισμό, αλλά ούτε και στους προϋπολο¬ 
γισμούς των οικείων ασφαλιστικών οργανισμών, δεδομέ¬ 
νου ότι για το χρόνο για τον οποίο γίνεται η σχετική ρύθ¬ 
μιση έχουν καταβληθεί ασφαλιστικές εισφορές. 

6. Την Δ61/Β/16-9-98 πρόταση του Ι.Κ.Α. 

7. Την 3/2000 γνωμοδότηση του Συμβουλίου της Επι¬ 
κράτειας, μετά από πρόταση του Υφυπουργού Εργασίας 
και Κοινωνικών Ασφαλίσεων, αποφασίζουμε: 

Άρθρο 1 

Για την εφαρμογή της παραγράφου 1 του άρθρου 8 του 
ν. 1469/84: 

1. Στις περιπτώσεις κατά τις οποίες ο χρόνος προαιρε¬ 
τικής ασφάλισης κατά το άρθρο 1 του νόμου αυτού ή ο 
χρόνος απασχόλησης που αναγνωρίστηκε συντάξιμος με 
τις διατάξεις του άρθρου 5 του ίδιου νόμου λαμβάνεται 
υπόψη για τη θεμελίωση αυτοτελούς συνταξιοδοτικού δι¬ 
καιώματος, ο υπολογισμός του ποσού της οφειλόμενης 
παροχής γίνεται σύμφωνα με τις διατάξεις του αρμόδιου 
ασφαλιστικού φορέα. 

2. Στις περιπτώσεις θεμελίωσης συνταξιοδοτικού δικαι¬ 
ώματος με βάση τις περί συνυπολογισμού διατάξεις των 
Κοινοτικών Κανονισμών 1408/71 και 574/72 ή των διμερών 
Συμβάσεων κοινωνικής ασφάλειας, ο υπολογισμός του 
ποσού της οφειλόμενης παροχής γίνεται κατά τον ακό¬ 
λουθο τρόπο: 

α) ο αρμόδιος ασφαλιστικός φορέας υπολογίζει το πο¬ 
σό της σύνταξης, η οποία θα καταβαλλόταν στον ασφαλι¬ 
σμένο (θεωρητικό ποσό) με βάση το σύνολο των χρόνων, 
δηλαδή τωνχρόνων οι οποίοι διανύθηκαν σύμφωνα με την 
ελληνική νομοθεσία, συμπεριλαμβανομένων και των χρό¬ 
νων προαιρετικής ασφάλισης του άρθρου 1 του ν. 
1469/84 ή εξ αναγνωρίσεως του άρθρου 5 του ίδιου νό¬ 
μου, καθώς και των χρόνων ασφάλισης ή διαμονής οι 
οποίοι πραγματοποιήθηκαν σε αντισυμβαλλόμενη χώρα 
ή σε χώρα σε σχέση με την οποία έχουν εφαρμογή οι κοι¬ 
νοτικοί κανονισμοί 1408/71 και 574/72. 

β) με βάση το ποσό που υπολογίσθηκε σύμφωνα με το 
ανωτέρω εδάφιο, ο αρμόδιος ασφαλιστικός φορέας υπο¬ 
λογίζει το ποσό της τμηματικής σύνταξης που πρέπει να 
καταβληθεί στον ασφαλισμένο, κατά την αναλογία που 
υπάρχει μεταξύ της διάρκειας των περιόδων ασφάλισης 
που πραγματοποιήθηκαν σύμφωνα με την ελληνική νομο¬ 
θεσία, συμπεριλαμβανομένου και του χρόνου που πραγ¬ 
ματοποιήθηκε στην προαιρετική ασφάλιση του άρθρου 1 
του ν. 1469/84 ή αναγνωρίστηκε συντάξιμος με τις διατά¬ 
ξεις του άρθρου 5 του ίδιου νόμου, σε σχέση με τη συνο¬ 
λική διάρκεια των περιόδων ασφάλισης που ελήφθησαν 
υπόψη για τον προσδιορισμό του κατά τα ανωτέρω θεω¬ 
ρητικού ποσού. 


Άρθρο 2 

Η ισχύς του παρόντος διατάγματος αρχίζει από την ημε¬ 
ρομηνία δημοσίευσής του στην Εφημερίδα της Κυβερνή- 
σεως. 

Στον Υφυπουργό Εργασίας και Κοινωνικών Ασφαλίσε¬ 
ων, αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 29 Φεβρουάριου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΦΟΙΒΟΣ ΙΩΑΝΝΙΔΗΣ 
-♦- 

ΣΥΜΒΑΣΕΙΣ (3 ) 

Σύμβαση Δανείου σε Συνάλλαγμα ποσού ΕΥΡΩ 
250.000.000 σε ανοικτό λογαριασμό. 

ΑΓΡΟΤΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε. 

Χρηματοδότηση του τηρούμενου στην Αγροτική Τρά¬ 
πεζα της Ελλάδος Α.Ε Ειδικού Λογαριασμού Εγγυήσεων 
Γεωργικών Προϊόντων (ΕΛΕΓΠ) του Ελληνικού Δημοσίου, 
με το ποσό των διακοσίων πενήντα εκατομμυρίων ΕΥΡΩ 
(ΕΥΡΩ 250.000.000) σε ανοικτό λογαριασμό, για χρημα¬ 
τοδότηση Γεωργικών Κοινοτικών Δαπανών διάρκειας 
ενός έτους. 

Στην Αθήνα σήμερα, την 24 ημέρα του μηνάς Φεβρουά¬ 
ριου του έτους δύο χιλιάδες, μεταξύ: 

■ του Ελληνικού Δημοσίου, που εκπροσωπείται από τον 
Υφυπουργό Οικονομικών Ν. Χριστοδουλάκη και τον 
Υπουργό Γεωργίας Γεώργιο Ανωμερίτη και της Αγροτι¬ 
κής Τράπεζας της Ελλάδος Α.Ε, που εκπροσωπείται από 
το Διοικητή της Πέτρο Λάμπρου, συμφωνήθηκαν και συ- 
νομολογήθηκαν τα ακόλουθα: 

ΠΡΟΟΙΜΙΟ 

Από την Επιτροπή των Ευρωπαϊκών Κοινοτήτων έχει κα¬ 
θοριστεί ο τρόπος με τον οποίο χορηγούνται οι προκατα¬ 
βολές του ΡΕΟΟΑ στα κράτη-μέλη της Κοινότητας, οι 
οποίες επιβαρύνουν τις πιστώσεις του Τμήματος Εγγυή¬ 
σεων, σύμφωνα με τον κανονισμό 729/70, όπως τροπο¬ 
ποιήθηκε με την απόφαση 3183/87 του Συμβουλίου 
Υπουργών Γεωργίας στο Λουξεμβούργο. Σύμφωνα με τα 
ανωτέρω, τα κράτη-μέλη καταβάλλουν από δικούς τους 
πόρουςτις αναγκαίεςπιστώσειςγια κάλυψη των σχετικών 
δαπανών. Τα χρήματα αυτά θα επιστρέφονται από το 
ΡΕΟΟΑ στην αρχή του δευτέρου μήνα από εκείνον που 
έγιναν οι πληρωμές. 

Με την 1145/22-9-87 Πράξη του Διοικητή της Τράπεζας 
της Ελλάδος επιτρέπεται στην Αγροτική Τράπεζα της Ελ¬ 
λάδος Α.Ε. ναχρηματοδοτείτον ΕΛΕΓΠ για καταβολή των 
ενισχύσεων που καλύπτονται από πιστώσεις του ΡΕΟΟΑ 
-Τμήματος Εγγυήσεων - έναντι εκχώρησης των σχετικών 
απαιτήσεων. Το επιτόκιο καθώς και οι λοιποί όροι θα κα¬ 
θορίζονται από τις χρηματοδότριες Τράπεζες και τα αρ¬ 
μόδια κρατικά όργανα. 

Με την Α.Π. 2062022/2181/30-9-93 κοινή απόφαση των 
Υπουργών Οικονομικών και Γεωργίας, τροποποιείται η 
373612/1553/4-9-80 απόφασή τους ως προς το άνοιγμα εν¬ 
διάμεσου δεσμευμένου λογαριασμού της Αγροτικής Τρά¬ 
πεζας της Ελλάδος στην Τράπεζατης Ελλάδος σε δραχμές. 

Η παρούσα σύμβαση υπογράφεται στα πλαίσια ανανε- 

ούμενης Σύμβασης Πιστώσεως κοινοπρακτικού δανείου 
σε συνάλλαγμα (ΓθνοΙνίπρ ΟΓθάίί ΐαοίΠΙγ) ύψους ΕΥΡΩ 
250.000.000 (εφεξής "Σύμβαση Κοινοπρακτικού Δανεί¬ 
ου") της Αγροτικής Τράπεζας της Ελλάδος και ομίλου 
Τραπεζών. Ειδικότερα: 

Άρθρο Ιο 

Η Αγροτική Τράπεζα της Ελλάδος Α.Ε. (ΑΤΕ), θα χρη¬ 
ματοδοτήσει το Ελληνικό Δημόσιο με το ποσό των διακο- 
σίων πενήντα εκατομμυρίων ΕΥΡΩ (ΕΥΡΩ 250.000.000), 
σε ανοικτό λογαριασμό, για πραγματοποίηση πληρωμών 
για την καταβολή δαπανών στον Γεωργικό Τομέα, για την 
περίοδο από την 6 Μαρτίου 2000 έωςτην 5 Μαρτίου 2001. 

Άρθρο 2ο 

Ο Υφυπουργός Οικονομικών και ο Υπουργός Γεωργίας, 
που εκπροσωπούν το Ελληνικό Δημόσιο, δηλώνουν με 
την παρούσα ότι συνάπτουν το παραπάνω δάνειο (Άρθρο 
1) από την ΑΤΕ και την εξουσιοδοτούν να διαθέσει το 
προϊόν αυτού όπως καθορίζεται στηνπαρούσα σύμβαση. 

Το δάνειο επιβαρύνεται με κυμαινόμενο επιτόκιο ΕΨΒΙ- 
ΒΟΗ, περιόδου ενός ή τριών ή έξι μηνών κατ’ επιλογή του 
Δημοσίου, προσαυξημένο κατά 2,225 εκατοστιαίες μονά¬ 
δες ετησίως (2,225%), ήτοι 2% υπέρ ΑΤΕ πλέον 0,125% 
υπέρ του ομίλου Τραπεζών και 0,1% υπέρ ΑΤΕ για δαπά¬ 
νες διαχείρισης ανοικτού λογαριασμού. 

Το επιτόκιο ΕΨΒΙΒΟΒγια κάθε περίοδο καθορίζεται την 
ημερομηνία αναφοράς, περί την 11.00 π.μ. ώρα Κεντρι¬ 
κής Ευρώπης, όπως εμφανίζεται στη σελίδα 248 της υπη¬ 
ρεσίας ΤθΙθγβΙθ (ή σε τέτοια άλλη σελίδα που μπορεί να 
αντικαταστήσει τη σελίδα αυτή, ή αυτή την υπηρεσία, με 
το σκοπό της εμφάνισης του επιτοκίου ΕυΒΙΒΟΒ), ως το 
προσφερόμενο επιτόκιο καταθέσεων της περιόδου σε 
ΕΥΡΩ. Εάν τέτοιο επιτόκιο δεν εμφανίζεται στη σχετική 
σελίδα της υπηρεσίας ΤθΙθγβΙθ, τότε το επιτόκιο ΕΨΒΙ- 
ΒΟΒ καθορίζεται ως ο αριθμητικός μέσος (στρογγυλο- 
ποιημένος προς τα άνω σε πέντε δεκαδικά σημεία) των 
ετησίων επιτοκίων, όπως προσφέρονται από τον όμιλο 
Τραπεζών στις κύριες Τράπεζες στη Διατραπεζική Αγορά 
του κάθε Κράτους Μέλους της Ευρωπαϊκής Ένωσης που 
έχει υιοθετήσει το ΕΥΡΩ ως νόμισμα. Η ημερομηνία ανα¬ 
φοράς για κάθε περίοδο είναι η ημέρα που πέφτει δύο ερ¬ 
γάσιμες ημέρες πριν από την πρώτη ημέρα της περιόδου, 
κατά την οποία τιμές επιτοκίων καταθέσεων σε ΕΥΡΩ 
προσφέρονται από τις κύριες Τράπεζες στη Διατραπεζι¬ 
κή Αγορά του κάθε Κράτους Μέλους της Ευρωπαϊκής 
Ένωσης που έχει υιοθετήσει το ΕΥΡΩ ως νόμισμα, για πα¬ 
ράδοση στην πρώτη ημέρα της περιόδου αυτής. 

Επίσης το δάνειο επιβαρύνεται με προμήθεια διοργά¬ 
νωσης υπέρ του ομίλου Τραπεζών, ύψους 0,10% επί του 
ποσού του δανείου, πληρωτέα εφάπαξ το ενωρίτερο από 
την ημερομηνία ανάληψης του δανείου ή μετά από 5 ημέ¬ 
ρες από την υπογραφή της Σύμβασης Κοινοπρακτικού 
Δανείου. Τέλος το δάνειο επιβαρύνεται με προμήθεια ΕΥ¬ 
ΡΩ 5.000 υπέρ του Αντιπροσώπου του ομίλου Τραπεζών, 
καθώς και με έξοδα δαπανών, μέχρι ΕΥΡΩ 15.000 για δι¬ 
κηγορικές δαπάνες καθώς και λοιπές δαπάνες με την πα¬ 
ρουσίαση σχετικών αποδείξεων. 

Τα μη χρησιμοποιούμενα ποσά του δανείου επιβαρύνο¬ 
νται με προμήθεια αδρανείας 0,0625% ετησίως, υπέρτου 
ομίλου Τραπεζών. 

Οι δραχμοποιήσεις του δανείου καιοιπωλήσειςτου συ¬ 
ναλλάγματος για την εξυπηρέτησή του θα γίνονται σε τι¬ 
μές που θα καθορίζονται από την ΑΤΕ κατά τις ημερομη¬ 


νίες αγοράς και πώλησης του συναλλάγματος αντίστοι¬ 
χα. Ο συναλλαγματικός κίνδυνος βαρύνει αποκλειστικά 
το Ελληνικό Δημόσιο. 

Ο εκτοκισμός του δανείου πραγματοποιείται κάθε πε¬ 
ρίοδο επιτοκίου. Οι δεδουλευμένοι τόκοι θα χρεώνονται 
στο λογαριασμό 3031 /01253/ΤΕΔΙΔΑΓΕΠ χρηματοδότη¬ 
ση για καταβολή ενισχύσεων ΡΕΟΟΑ (εγγυήσεις)” στη 
λήξη κάθε περιόδου εκτοκισμού, καθώς και στην ημερο¬ 
μηνία εξόφλησηςτου δανείου, χωρίς άλλη εντολή του δα¬ 
νειοδοτούμενου και χωρίς συμψηφισμό με οποιαδήποτε 
άλλη προμήθεια που δικαιούται η ΑΤΕ. 

Το Ελληνικό Δημόσιο έχειτην υποχρέωση να καταβάλει 
αμέσως τους τόκους στη λήξη κάθε περιόδου εκτοκισμού 
του δανείου, μετά το λογισμό τους. Σε περίπτωση που για 
οποιονδήποτε λόγο η καταβολή των ανωτέρω τόκων κα¬ 
θυστερεί πέραν των 10 ημερών, θα διακόπτεται η χρημα¬ 
τοδότηση της ΓΕΔΙΔΑΓΕΠ και θα καταλογίζονται επιπλέ¬ 
ον τόκοι υπερημερίας μιας (1) εκατοστιαίας μονάδας για 
την περίοδο από την ημερομηνία που η οφειλή καθίσταται 
απαιτητή μέχρι την ημερομηνία εξόφλησής της. 

Άρθρο 3ο 

Το σύνολο ή μέρος των μη χρησιμοποιούμενων ποσών 
του δανείου, με ελάχιστο όριο το ποσό ΕΥΡΩ 25.000.000 
ή μεγαλυτέρου σε ακέραια πολλαπλάσια ποσά των ΕΥΡΩ 
25.000.000, μπορεί να ακυρωθεί με προηγούμενη ειδο¬ 
ποίηση 30 ημερών χωρίς επιβάρυνση του Δημοσίου, πλην 
των δαπανών που τυχόν θα καταβληθούν από την ΑΤΕ 
στον όμιλο Τ ραπεζών. 

Σε περίπτωση που δεν υπάρχει δυνατότητα προσδιορι¬ 
σμού του επιτοκίου ΕΨΒΙΒΟΒ στην αρχή κάθε περιόδου 
εκτοκισμού, κατά την κρίση της ΑΤΕ και με τη σύμφωνη 
γνώμη του Δημοσίου, είναι δυνατόν να καθορισθούν, όχι 
περιοριστικά αλλά ενδεικτικά, εναλλακτικό νόμισμα εξυ¬ 
πηρέτησης του δανείου, επιτόκιο καθώς και περίοδος 
εκτοκισμού. 

Άρθρο 4ο 

Το δάνειο θα εμφανίζεται λογιστικά στον λογαριασμό 
3031/01253/ΤΕΔΙΔΑΓΕΠ χρηματοδότηση για καταβολή 
ενισχύσεων ΡΕΟΟΑ (εγγυήσεις)”, που έχει ανοιχτεί στην 
ΑΤΕ. 

Η αρχική εκταμίευση για το ποσό των ΕΥΡΩ 
250.000.000 θα γίνει την 6/3/2000 ταυτόχρονα με την 
εκταμίευση ισόποσου δανείου σε ΕΥΡΩ, που θα λάβει η 
ΑΤΕ από τον όμιλο Τ ραπεζών καιτο προϊόν θα διατεθεί για 
την εξόφληση του κεφαλαίου του δανείου του Ελληνικού 
Δημοσίου στα πλαίσια της από 25/2/99 δανειακής σύμβα¬ 
σης μεταξύ Ελληνικού Δημοσίου και ΑΤΕ. 

Η πίστωση του ανωτέρω λογαριασμού για την εξόφλη¬ 
ση του κεφαλαίου του δανείου της από 25/2/99 δανειακής 
σύμβασης και η χρέωση του λογαριασμού για το δάνειο 
της παρούσας σύμβασης θα γίνει με αξία (νβίθυή την 
6/3/2000. 

Η αποπληρωμή του δανείου θα γίνει με πίστωση του λο¬ 
γαριασμού με τη λήξη του, την 5/3/2001. Σε αντίθετη πε¬ 
ρίπτωση, το δάνειο καθίσταται ληξιπρόθεσμο και απαιτη¬ 
τό και καταλογίζονται επιπλέον τόκοι υπερημερίας μίας 
(1) εκατοστιαίας μονάδας ετησίως. 

Άρθρο 5ο 

Σε περίπτωση που η ΑΤΕ για οποιοδήποτε λόγο, είτε 
προ, είτε κατά τη διάρκεια, είτε στη λήξη της παρούσας 
χρηματοδότησης, αναγκαστεί να εξοφλήσειτο κοινοπρα- 

κτικό δάνειο στον όμιλο Τραπεζών δυνάμει των όρων της 
Συμβάσεως Κοινοπρακτικού Δανείου, χωρίς αντίστοιχη 
πληρωμή εκ μέρους του Δημοσίου η οποία να καλύπτει 
κεφάλαιο, τόκους και λοιπά έξοδα, τότε το δάνειο της πα¬ 
ρούσας σύμβασης μετατρέπεται σε δραχμικό, με ισοτιμία 
που καθορίζεται από την ΑΤΕ κατά την ημερομηνία μετα¬ 
τροπής της χρηματοδότησης σε δραχμική. Η δραχμική 
πλέον υποχρέωση του Δημοσίου επιβαρύνεται σε κάθε 
περίπτωση με επιτόκιο υπερημερίας που ισχύει κάθε φο¬ 
ρά για τα βραχυπρόθεσμα δάνεια σε δραχμές που χορη¬ 
γεί η ΑΤΕ στον αγροτικό τομέα. 

Άρθρο 6ο 

Η πληρωμή των δικαιούχων θα γίνεται από την ΑΤΕ 
εντός τριών ημερών από την ημέρα που κατατίθενται στην 
ΑΤΕ οι καταστάσεις πληρωμής με αξία (ναΐθϋή την ημέρα 
χρέωσης του λογαριασμού Α.Κ. 4456. 

Η ΓΕΔΙΔΑΓΕΠ υποχρεούται να υποβάλλει εντός 10 ερ¬ 
γάσιμων ημερών από την αρχή κάθε μήνα στο ΡΕΟΘΑ αί- 
τη μα για τη ν απόδοση το υ συ νόλο υ των εκταμιεύσεων της 
ΑΤΕ προς την ΓΕΔΙΔΑΓΕΠ του προηγούμενου ημερολο¬ 
γιακού μήνα. 

Για τα ποσά που καταβάλλει η ΑΤΕ από το λογαριασμό, 
ενεργεί ως Ταμίας και δεν έχει υποχρέωση απόδοσης λο¬ 
γαριασμού. 

Άρθρο 7ο 

Οι πιστώσεις που υποχρεούται να καταβάλει ο ΡΕΟΟΑ - 
Τμήμα Εγγυήσεων - με την καθορισμένη διαδικασία, εκ¬ 
χωρούνται ανέκκλητα και ανεπιφύλακτα με την παρούσα 
σύμβαση από το Δημόσιο στην ΑΤΕ σύμφωνα με την 
1145/22-9-87 Πράξη του Διοικητή της Τράπεζας της Ελ¬ 
λάδος. 

Ο λογαριασμός Α. Κ 4456 πιστώνεται μέσω του δεσμευ¬ 
μένου λογαριασμού της ΑΤΕ που τηρείται σε δραχμές 
στην Τράπεζα της Ελλάδος με αριθμό 610721. Οι πιστώ¬ 
σεις που υποχρεούται να καταβάλει ο ΡΕΟΟΑ θα κατατί¬ 
θενται στο δεσμευμένο λογαριασμό με ταυτόχρονη χρέ- 
ωση του λογαριασμού "Επιτροπή Ευρωπαϊκής Ένωσης- 
Γενικό Λογιστήριο του Κράτους" , Νο. 242174, με αξία 
(ναΙθυή την ημερομηνία λήψης της εντολής του Υπουρ¬ 
γού Οικονομικών ή των υπ’ αυτού εξουσιοδοτημένων 
υπηρεσιών του Υπουργείου Οικονομικών. 

Το ύψος του δανείου σε συνάλλαγμα δεν θα πρέπει να 
υπερβαίνει οποτεδήποτε το ποσό που προκύπτει από το 
άθροισμα: 

Ιο. του ισόποσου σε ΕΥΡΩ υπολοίπου του δεσμευμέ¬ 
νου λογαριασμού, κατά την ανωτέρω ημερομηνία και 

2ο. του ισόποσου σε ΕΥΡΩ υπολοίπου των συνολικών 
πληρωμών που έχουν δοθεί από την ΑΤΕ στους δικαιού¬ 
χους, μέχρι την ανωτέρω ημερομηνία για τις οποίες ο 
ΡΕΟΟΑ υποχρεούται να καταβάλει τις αντίστοιχες πιστώ¬ 
σεις. 

Η χρέωση του δεσμευμένου λογαριασμού καθώς και η 
πίστωσή του, που θα διενεργούνται με εντολή της ΑΤΕ, θα 
αντικρίζονται με αντίθετες εγγραφές στο λογαριασμό 
610020 της ΑΤΕ στην Τράπεζα της Ελλάδος, με αξία 
(ναΙβυΓ) την ημερομηνία της εντολής της ΑΤΕ. Ο λογαρια¬ 
σμός Α.Κ. 4456 θα πιστώνεται με τις εισπράξεις κεφαλαί¬ 
ων ΡΕΟΟΑ με αξία (ναΙθυή τη δεύτερη εργάσιμη μέρα 
από την πίστωση του λογαριασμού 610020 της ΑΤΕ στην 
Τ ράπεζα της Ελλάδος. 

Η ΑΤΕ θα χορηγήσει ειδικό πληρεξούσιο έγγραφο με το 
οποίο θα διορίσει και θα καταστήσει ειδικό πληρεξούσιό 


της τον Αντιπρόσωπο του ομίλου Τραπεζών όπως ορίζε¬ 
ται στη Σύμβαση Κοινοπρακτικού Δανείου, στον οποίο θα 
δώσει την ανέκκλητη εντολή και πληρεξουσιότητα να 
προβαίνει στις απαραίτητες ενέργειες προκειμένου να 
λαμβάνει γνώση οποτεδήποτε από το χρόνο υπογραφής 
του πληρεξούσιου, της κίνησης του δεσμευμένου λογα¬ 
ριασμού που η ΑΤΕ θα τηρεί στην Τράπεζα της Ελλάδος 
και σε περίπτωση υπερημερίας της ΑΤΕ στην εκτέλεση 
των υποχρεώσεών της που απορρέουν από τη Σύμβαση 
Κοινοπρακτικού Δανείου, να μπορεί ο Αντιπρόσωπος μό¬ 
νος του και αποκλειστικά να διαχειρίζεται τον ανωτέρω 
λογαριασμό (περιλαμβανομένης της δυνατότητας πλη¬ 
ρωμής προς τον Αντιπρόσωπο κατόπιν αιτήσεώς του, του 
συνόλου των χρημάτων που θα είναι κατατεθειμένα στο 
δεσμευμένο λογαριασμό), παραιτούμενης της ΑΤΕ από 
οποιοδήποτε δικαίωμα ή απαίτηση που μπορεί να πηγάζει 
από τον ανωτέρω λογαριασμό. 

Άρθρο 8ο 

Το Ελληνικό Δημόσιο υποχρεούται να προβαίνει στις 
απαραίτητες ενέργειες ώστε τα αιτούμενα ποσά να κατα¬ 
βάλλονται από το ΡΕΟΟΑ σε δραχμές μέσα στις πρώτες 
δέκα (10) εργάσιμες ημέρες του ημερολογιακού μήνα 
που θα ακολουθεί το μήνα υποβολής του αιτήματος. Σε 
περίπτωση απόρριψης ή μη καταβολής για οποιοδήποτε 
λόγο από την Κοινότητα πληρωμών γεωργικών δαπανών 
που εκχωρούνται στην ΑΤΕ, τα αντίστοιχα ποσά θα κατα¬ 
βάλλονται στον ενδιάμεσο δεσμευμένο λογαριασμό της 
ΑΤΕ που τηρείται στην Τράπεζα της Ελλάδος από τον 
Κρατικό Προϋπολογισμό αμέσως μετά τη γνωστοποίηση 
της απόρριψης και σε καμία περίπτωση πέραν των 10 ερ¬ 
γάσιμων ημερών, αλλιώς θα διακόπτεται η χρηματοδότη¬ 
ση της ΓΕΔΙΔΑΓΕΠ και θα καταλογίζονται επιπλέον τόκοι 
υπερημερίας μίας (1) εκατοστιαίας μονάδας ετησίως, για 
την περίοδο από την ημερομηνία που η οφειλή καθίσταται 
απαιτητή μέχρι την ημερομηνία εξόφλησής της. 

Άρθρο 9ο 

Το Ελληνικό Δημόσιο συναινεί ανεπιφύλακτα στην εκ¬ 
χώρηση των δικαιωμάτων της ΑΤΕ που απορρέουν από 
την παρούσα σύμβαση στον Αντιπρόσωπο, υπέρ των δα- 
νειστριών Τραπεζών σύμφωνα με τους όρους Σύμβασης 
Κοινοπρακτικού Δανείου. Σε περίπτωση που για οποιοδή- 
ποτε λόγο το κοινοπρακτικό δάνειο καταστεί ληξιπρόθε¬ 
σμο, οι δανείστριες Τράπεζες έχουν το δικαίωμα να κά¬ 
νουν χρήση της εκχώρησης των δικαιωμάτων της ΑΤΕ 
που απορρέουν από τη σύμβαση χρηματοδότησης της 
ΓΕΔΙΔΑΓΕΠ σε ΕΥΡΩ. 

Άρθρο 10ο 

Η παρούσα σύμβαση: 

Ιο. Δεν μπορεί να λήξει, να ακυρωθεί, ή ναάατης Σύμ¬ 
βασης Κοινοπρακτικού Δανείου δάνειο και η οποιαδήπο¬ 
τε συναφής χρηματική υποχρέωση της ΑΤΕ προς τον όμι¬ 
λο Τραπεζών έχουν αποπληρωθεί στο σύνολο και τα τυ¬ 
χόν υπόλοιπα έχουν μηδενιστεί. 

2ο. Θα ισχύσει από την ημερομηνία υπογραφής της 
Σύμβασης Κοινοπρακτικού Δανείου. 

3ο. Θα εξυπηρετείται κατά προτεραιότητα έναντι της 
ισχύουσας σύμβασης χρηματοδότησης σε δραχμές του 
τηρούμενου στην ΑΤΕ Ειδικού Λογαριασμού Εγγυήσεων 
Γεωργικών Προϊόντων, καθώς και κάθε άλλης σύμβασης 
που θα υπογράφει για τον ίδιο σκοπό. 

4ο. Αποτελεί αναπόσπαστο μέρος της ανωτέρω (3ο) 

σύμβασης χρηματοδότησης σε δραχμές, διατηρείται 
όμως σε ισχύ μέχρι τη λήξη της. 

Άρθρο 11ο 

Η διαχείριση της ΑΤΕ δεν υπάγεται στις διατάξεις περί 
Δημοσίου Λογιστικού. Κατά τα λοιπά ισχύουν αναλογικά 
τα καθοριζόμενα στη Σύμβαση Κοινοπρακτικού Δανείου η 
οποία προσαρτάται στο παρόν και αποτελεί αναπόσπα¬ 
στο μέρος της παρούσας σύμβασης. 

Άρθρο 12ο 

Η παρούσα σύμβαση διέπεται από τις διατάξεις του Κα¬ 
ταστατικού Νόμου της ΑΤΕ 4332/1929, όπως τροποποιή¬ 
θηκε και συμπληρώθηκε, καθώς και από το Ν.Δ. από 17 
Ιουλίου 1923 "περί ειδικών διατάξεων επί Ανωνύμων Εται¬ 
ριών" σε συνδυασμό με το Ν. 1914/90 και του υπ’ αριθμού 
4983/1991 Καταστατικού Συμβολαίου της συμβολαιο¬ 
γράφου Νίκης Γόντικα-Χοντρού, που δημοσιεύθηκε στο 


Τ. 2960/8-7-91 Α.Ε. και Ε.Π.Ε. της Εφημερίδας της Κυ- 
βερνήσεως. 

Η παρούσα σύμβαση εγκρίθηκε από το Διοικητικό Συμ¬ 
βούλιο της Αγροτικής Τράπεζας την 8/2/2000. 

Για το σκοπό αυτό συντάχθηκε η παρούσα σύμβαση 
που υπογράφεται στη συνέχεια και η οποία θα δημοσιευ- 
θεί στην Εφημερίδα της Κυβερνήσεως. 

Οι Συμβαλλόμενοι 
Γ ια το Ελληνικό Δημόσιο 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ Ο ΥΠΟΥΡΓΟΣ ΓΕΩΡΓΙΑΣ 

Ν. ΧΡΙΣΤΟΔΟΥΛΑΚΗΣ Γ. ΑΝΩΜΕΡΙΤΗΣ 

Γ ια την Αγροτική Τ ράπεζα 
της Ελλάδος Α.Ε. 

Ο Διοικητής 
Π. ΛΑΜΠΡΟΥ 

